ئىگىلىنىشىچە، خىتاي دائىرىلىرى ئۇيغۇر ئاپتونوم رايونىدا كەڭ كۆلەملىك قاتتىق باستۇرۇشنى يولغا قويغان دەسلەپكى مەزگىللەردە، بولۇپمۇ چېن چۈەنگو ئۇيغۇر رايونىغا پارتكوم سېكرېتارى بولغان ئالدىنقى مەزگىللەردە زەربە بېرىش ھەرىكىتىنى ئالدى بىلەن ئاۋام خەلقتىن باشلىغان. يەنى دەسلەپكى مەزگىللەردە «دىنىي ئەسەبىيلىك» كە قارشى تۇرۇشنى باھانە قىلىپ، ئادەتتىكى ئۇيغۇر ئاھالىلىرىنى تۈركۈم-تۈركۈملەپ لاگېرلارغا قاماشقا باشلىغان. كېيىنچىرەك تەدرىجىي ھالدا زەربە بېرىش نىشانىنى زىيالىيلار ۋە رەھبىرىي كادىرلارغا قارىتىپ، ئۇلارنى «مىللىي بۆلگۈنچى»، «ئىككى يۈزلىمىچى» دېگەندەك قالپاقلار بىلەن تۇتقۇن قىلىشقا باشلىدى.